recursal/SuperWikiNEXT-32B huggingface dataset:
**Пондерирана аритметичка средина** – мерка слична на обичната аритметичка средина (најчестиот вид на просек), освен што наместо секој од податоците да придонесува еднакво на финалната средна вредност, некои од податоците придонесуваат повеќе од другите. Поимот пондерирана средна вредност игра улога во статистиката, а во поопшт облик постои и во повеќе други области на математиката.

Ако сите пондери се исти, тогаш пондерираната средина е еднаква со аритметичката средина. Иако во општ случај пондерираните средини се однесуваат слично како аритметичките средини, сепак имаат неколку контраинтуитивни својства, како што е примерот со Симпсоновиот парадокс

Основен пример
--------------

Во две училишни одделенија, едното (А) со 20 ученици, другото (Б) со 30 ученици, учениците ги оствариле следниве бодови на тестот:

Одделение А = 62, 67, 71, 74, 76, 77, 78, 79, 79, 80, 80, 81, 81, 82, 83, 84, 86, 89, 93, 98
Одделние Б = 81, 82, 83, 84, 85, 86, 87, 87, 88, 88, 89, 89, 89, 90, 90, 90, 90, 91, 91, 91, 92, 92, 93, 93, 94, 95, 96, 97, 98, 99
Обичната средина на одделението А е 80, а на одделението Б е 90 бода. Обичната средина од 80 и 90 е 85, средната вредност од просеците на двете одделенија. Ова не ја зема предвид разликата во бројот на ученици во одделенијата (20 во А и 30 во Б). Значи вредност 85 не ја покажува средната вредност на бројот на бодови на учениците (во двете одделнија). Просечниот број на бодови може да се добие со пресметување на средна вредност на бодовите од сите ученици, без разлика од одделението (збир на сите бодови и поделено со бројот на ученици):

{\displaystyle {\bar {x}}={\frac {4300}{50}}=86.}
Ова, исто така може да се добие со пондерирање на одделенијата со бројот на ученици во секое одделение:

{\displaystyle {\bar {x}}={\frac {(20\times 80)+(30\times 90)}{20+30}}=86.}
На овој начин, со пондерираната средина можно е да се најде средниот број на бодови по ученик во случај кога се познати само средните вредности на одделенијата и бројот на ученици во секое одделение.

Поврзано
--------

* Аритметичка средина
* Просек
* Пондерирање
* Геометриска средина
* Пондерирана геометриска средина
* Пондериран просечен трошок на капиталот

Надворешни врски
----------------

* „Weighted Mean" од Ерик В. Вајсштајн — MathWorld (англиски)
**Портрет** – слика од Пецо Видимче. Сликата е масло на платно, завршена во 1953 година со димензии 100 х 70 см и се наоѓа во Народниот музеј во Битола.

Опис
----

Слиакта „Портрет" спаѓа во доменот на таканареченото – експресионистичко сликарство: Портрет на помлад човек, насликан до половина, облечен во долга блуза со околувратник. Кратко истрижена коса со патец од десната страна на главата. Главата му е исправена, замислен, свртен благо кон десната страна. Стои и во рацете држи отворена книга во висина на стомакот. Во позадината нема ништо. Насликана е со погусти слоеви на боја. Карактеристична е неговата замислена поза, која ги открива неговите мисли, отсутен, мечтателен, помалку и тажен. Сликата не е реалистички сликана, туку слободно – со слободни линии и потези и боја која е специфична и одговара на стилот на овој битолски уметник, којшто создавал во таканаречениот постимпресионистички стил, што значи поголем простор и давал на бојата, без да навлегува во детали и слободно пренесувајќи ги чувствата што се на моделот кој го сликал.

Наводи
------

1. ↑  Уметничка слика „Портрет" од Пецо Видимче
**Микрограм** (**µг**, **мкг**; меѓународно: **µg**, **mcg**) е единица за маса еднаква на милионити дел (1/1.000.000) од грамот (1 × 10−6) или 1/1000 од милиграм. Ова е една од најмалите единици за маса (и тежина) што се користи во макроскопски размери. Симболот „µg" е утврден во Меѓународниот систем на мерни единици и често се применува во научната литература, но организациите како Заедничката комисија (JCAHO) од САД препорачуваат да не се користи во болници бидејќи рачно напишан, симболот µ наликува на m, што може да доведе до илјадакратно предозирање. Наместо тоа, се препорачува кратенката мкг (**mcg**).

Поврзано
--------

* Милиграм
* Микрометар

Наводи
------

1. ↑  „микрограм" — Лексикон на македонскиот јазик
2. ↑  „Список на кратенки, симболи и дозни ознаки подлежни на грешки" (PDF). ISMP. Посетено на 2 ноември 2011. (англиски)
**Отвореното тениско првенство на Соединетите Американски Држави**, попознато како **ЈуЕс Опен** е четвртиот и последниот настан во низата на *Гренд Слем* тениските турнири. Се одржува секоја година во период од две недели, на крајот на август и почетокот на септември. Главниот турнир се состои од пет симултани натпреварувања: подинечно кај мажите и жените, двојки во машка и женска конкуренција, како и мешани двојки; покрај овие првенства, паралелно се одржуваат и посебни турнири во сениорска и јуниорска конкуренција, а исто така се одржува и турнир за тенисери во инвалидска количка. Од 1978 година, турнирот се игра на акрилична тврда подлога на терените на *Флашинг Медоус* во предградието на Њујорк - Квинс.

Отвореното Тениско Првенство на САД се разликува од останатите три гренд слем турнири по тоа што во последниот сет се игра тај-брејк. На Австралијан Опен, Ролан Гарос и Вимблдон, петтиот сет кај мажите, односно третиот за жените се игра сè додека некој не победи со разлика од два гема.

Во 2006 година, ЈуЕс Опен стана првиот Гренд Слем што ја внесе инстант риплеј проверката на судиските одлуки, со помош на новата технологија наречена соколово око. Се применува само на централните терени (Еш и Армстронг) и на секој од играчите му дозволува на двапати да предизвика судиска одлука во текот на еден сет (и уште една можност во случај сетот да влезе во тај-брејк), но доколку е во право тој не го губи правото повторно да ја предизвика одлуката на судиите. Имено, тенисерот, под претпоставка секој пат да е во право, може да предизвика судиски одлука и сто пати - сè на сè (со се тај-брејкот) има можност трипати да погреши при предизвикувањето на некоја одлука во еден сет. Откако *предизвикот* ќе биде направен, се врши и официјална проверка (3D компјутерска анимација заснована на снимките добиени од неколку камери) и истата се прикажува на голем екран кој во исто време може да го видат играчите, судиите и публиката на стадионот и пред телевизиските приемници. Се вели дека системот работи со 100% прецизност до мерка од 3,8 cm. Во текот на УС Опен 2006, 30.5% од предизвиците кај мажите и 35.85% од оние кај жените биле одбиени .

Наводи
------

1. ↑  УС Опен статистика

Надворешни врски
----------------

* Официјално мрежно место
* Сателитска слика на околината (Google Maps)
* Фотографии на обожаватели на УС Опен

|
|  |
| Претходник**Вимблдон** | **Гренд Слем турнир****август-септември** | Наследник**Никој** |
Рашомон
**Рашомон** - стара феудална порта во јапонскиот град Кјото, изградена во 789 година.

Опис
----

Рашомон била најголемата градска порта во Кјото. Таа била широка 106 стапки, висока 75 стапки и длабока 26 стапки. На нејзиниот врв се наоѓала потпорна греда. Портата била изградена од камен, во 789 година, кога престолнината на Јапонија била преместена од Токио во Кјото. Подоцна, заедно со пропаста на западниот дел од Кјото, портата Рашомон почнала да пропаѓа, се распукала и не повеќе места почнала да се урива. Така, со текот на времето, таа станала засолниште за крадците и разбојниците. Исто така, во неа биле фрлани труповите на луѓето кои не ги барал никој, како: просјаците, скитниците, умрените од чума итн.

Наводи
------

1. ↑  „Rašomon", во: Riunosuke Akutagava, *Rašomon*. Beograd: Plavi krug; Zemun: Neven, 2003, стр. 113.
**„Погрешно движење"** (германски: *Falsche Bewegung*) - германски филм од 1975 година, во режија на Вим Вендерс, според сценариото на Петер Хандке. Главните улоги ги играат: Ридигер Фоглер, Хана Шигула, Настасја Кински, Ханс Кристијан Блех, Петер Керн, Лиза Кројцер, Иван Десни итн. Овој филм, кој претставува адаптација на романот на Гете, „Чиракувањето на Вилхелм Мајстер", е вториот дел од Вендерсовата трилогија на т.н. „филмови на патот", заедно со „Алис во градовите" и „Во текот на времето".

Синопсис
--------

Во филмот се прикажува патувањето на Вилхелм Мајстер, млад човек со книжевни амбиции, кој ја истражува родната земја, се среќава со луѓето и го бара својот животен пат. Притоа, одвреме-навреме, неговите мисли ги изразува раскажувачот во филмот... Вилхелм Мајстер (го игра Фоглер) сака да биде писател и во потрага по инспирација заминува на патување низ Германија. Во возот, тој ги запознава Лает (го игра Блех) и девојката Мињон (ја игра Кински) и патувањето го продолжува заедно со нив. Кога пристигнуваат во Бон, Вилхелм се среќава со Тереза (ја игра Шигула), а наскоро ним им се придружува и еден непознат човек, поетот Ландау (го игра Керн). Тој им ветува дека ќе ги одведе кај неговиот богат вујко, но пристигнуваат во куќата на сосема друг човек (го игра Десни) кој штотуку сакал да изврши самоубиство. Тој ги прифаќа љубезно и тие преноќуваат кај него. Притоа, ноќта, Вилхелм го здогледува Лаерт со камшик во раката, а потоа води љубов со Мињон, иако претходно Тереза го кани кај неа. Утредента, целата група оди во прошетка и Вилхелм дознава дека Лаерт се казнува себеси поради нацистичкото минато. По враќањето во куќата, тие го затекнуваат сопственикот обесен и набрзина си заминуваат. Тогаш, Ландау ја напушта групата, а останатите го продолжуваат патувањето. Преминувајќи една река, Вилхелм влегува во судир со Лаерт, кој потоа бега. Најпосле, Вилхелм се простува од Тереза и Мињон и заминува на една планина во потрага по инспирација.

Наводи
------

1. 1 2  HRT, Falsche Bewegung, njemačko-francuski film (12) - Retrospektiva Wima Wendersa (пристапено на 2.6.2020)
**Портокаловата тундра** ― коктел од вотка, Kahlúa, крем сода и сок од портокал. Традиционално се става преку 2 до 3 коцки мраз во старомодна чаша од 230-350 мл.

Потекло
-------

Овој мешан пијалок за првпат бил откриен во 2003 година и станал многу познат потоа. Името на овој пијалок во голема мера се припишува на неговата ладна температура за служење и изгледот на портокал поради употребата на сок од портокал.

Типичен рецепт
--------------

* 25мл вотка
* 25 мл крем сода
* 25 мл Kahlúa (или ликер од кафе)
* 25 мл сок од портокал

Состојките се додаваат во цилиндрична чаша по следниот редослед: вотка, крем сода, ликер од кафе и, конечно, сок од портокал. Иако може да се додаде мраз, пијалокот не треба да се меша пред служење.

Поврзано
--------

* Список на коктели
**Пластични уметности** се оние ликовни уметности во кои се употребува материјал кој се калапи или обликува на некој начин, често во три димензии. Примери за ова се глина, боја и гипс. Така, можеме да речеме дека во пластични уметности спаѓааат сликарството, скулптурата, цртањето итн.

Пластични уметости може и да значи:

* Архитектура
* Керамика
* Земјена уметност
* Металургија
* Книжна уметност
* Употребата на пластика во рамките на уметностите или како уметност сама за себе.
* Скулптура
* Текстилна уметност
* Дрводелство
* Стакло

Материјалите можат да се резбаат или обликуваат, како да речеме камен или дрво. Тука спаѓаат и бетон и челик бидејќи, со соодветни алатки и тие можат да се модулираат.

Поврзано
--------

* Ликовна уметност
* Медиум (уметност)
* Уметнички материјали
* Записен медиум
**„Поглед во зеницата на сонцето"** (српскохрватски: *Pogled u zjenicu sunca*) - југословенски филм од 1966 година, во режија на Вељко Булајиќ. Главните улоги ги играат: Антун Налис, Велимир Бата Живоиновиќ и Фарук Беголи. Филмот спаѓа во почетоците на т.н. „авторски филм" во Југославија, така што наместо епски замав, филмот ја прикажува драмата на неколку изолирани поединци. На Пулскиот фестивал, Налис бил награден со „Златна арена" за најдобра машка улога, а филмот бил прикажан надвор од конкуренција и на Канскиот филмски фестивал во 1966 година.

Синопсис
--------

Четворица партизани се одвојуваат од својата чета поради снежната бура. Тројца од нив се болни од тифус, а единствениот здрав меѓу нив настојува да ги доведе на сигурно...

Наводи
------

1. ↑  РТС, Поглед у зјеницу сунца (пристапено на 15.2.2020)
2. ↑  РТС, Поглед у зјеницу сунца (пристапено на 15.2.2020)
***Портрет на Доња Изабел де Порсел*** ― слика со масло на платно на шпанскиот уметник Франсиско де Гоја, насликана околу 1805 година. Портретот ја прикажува Изабел Лобо Веласко де Порсел, која е родена во Ронда околу 1780 година и била втора сопруга на Антонио Порсел. Сопругот на Изабел бил 25 години постар од неа; се запознале кога таа имала 20 години. Антонио Порсел бил либерал и соработник на Мануел Годој, принцот на мирот, кој бил пријател на Гаспар Мелчор де Ховељанос, кој пак го довел во допир со Гоја, кој живеел во близина; се вели дека сликата била подарок од уметникот во замена за гостопримство. Портретот од Гоја, со Антонио Порсел, иако многу поголем и не е соодветно дело, бил изгубен во пожар кога џокеј клубот во Буенос Аирес, бил уништен во немири во 1953 година.

Полудолгиот портрет прикажува млада жена облечена во вообичаена шпанска облека, бела кошула и црна мантилја. И покрај нејзината „махеста" облека, богатството на текстилот и нејзиниот дамски изглед и даваат на сликата аристократска елеганција; во тоа време, богатите шпански „луѓе на модата" често носеле стилови на урбани носења од пониска класа и нивните женски еквиваленти, како што се гледа во познатата облечена верзија на Гоја во делото „*Облечена маха*".

Се издвојува одлучувачкиот гест на нејзините раце во акимбо положбата и нејзината самодоверба. Нејзините очи и коса се светло кафени, кожата бледа, а телото благо свртено на левата страна, додека главата дава рамнотежа со тоа што е свртена на спротивната страна. Гоја постигнува стварност и длабочина без додавање споредни предмети во композицијата. Еден од уникатните аспекти на оваа слика е тоа што жената гледа кон левата страна на гледачот, а не кон него, што е случај со повеќето слики на Гоја.[]

Некои изучувачи неодамна фрлиле сомнеж околу неговото припишување.

Поврзано
--------

* Список на дела од Франциско Гоја

Наводи
------

1. ↑  MacLaren, 13
2. ↑  MacLaren, 12-13
3. ↑  „Francisco de Goya's 'Portrait of Dona Isabel de Porcel': A Question of Attribution | Press release: September 2015 | National Gallery, London". *www.nationalgallery.org.uk*. Посетено на 11 јули 2023.

Наводи
------

* Бозал, Валериано. *Francisco de Goya, vida y obra, (2 тома.* *)* Мадрид, Тф. 2005 година. ISBN 84-96209-39-3.
* Глендининг, Најџел. *Francisco de Goya, Madrid, Cuadernos de Historia 16 (кол.* *„El arte y sus creadores", бр. 30)* , 1993, стр. 139
* Нил Мекларен, ревидирано од Алан Брахам, *The Spanish School, National Gallery Catalogues*, 1970 година, Национална галерија, Лондон, ISBN 0-947645-46-2

Надворешни врски
----------------

* Национална галерија, Лондон
* 

* Ризница Податотеки поврзани со Портрет на Изабел де Порсел на Ризницата
*За другите опсади на градот видете Опсада на Цариград* 

|  |  |  |  |
| --- | --- | --- | --- |
| 

| Византиско-арапски војни |
| --- |
|  |
| **Први конфлликти**
* Мутах \* Табук \* Датин \* Фираз

**Сирија**
* Картен \* Босра \* Аџнадајн \* Марџ Рахит \* Фахл \* Дамаск  \* Мараџ ал-Дебаџ \* Емеса \* Јармук \* Ерусалим  \* Хазир \* Алеп \* Железен мост \* Германиција

**Египет**
* Хелиопол \* Александрија \* Никиоу

**Магреб**
* Вескера \* Картагина

**Анадолија и Цариград**
* Цариград \* Севастопол \* Тијана \* Цариград \* Никеја \* Акроинон

**Погранични конфликти**
* Камача  \* Анадолија (782) \* Копиднадос \* Красос \* Анадолија (806) \* Анзен и Грабежот  \* Мауропотам \* Faruriyyah \* Лалакаон

**Сицилија и Јужна Италија**
* Сиракуза \* Сиракуза \* Гариглијано \* Маријан Аргир \* Ѓорѓи Манијак

**Поморски битки**
* Феникс \* Крит \* Тасос \* Дамиета  \* Поход на Никета Орифас и Насар \* Солун  \* Византиско освојување на Крит

**Византиска реконквиста**
* Кампања на Јован Куркуас \* Кампања на Сејф ал-Даула \* Мараш  \* Рабан \* Андрасос \* Александрета \* Кампања на Јован I Цимиски \* Отонт \* Апамеа \* Кампања на Василиј II \* Азаз
 |

 |

**Опсадата на Цариград**  во 674 година била предизвикана од страна на Арапите, како дел од веќе започнатата војна помеѓу Византија и Омејадскиот калифат. Воедно, оваа опсада била и првата од страна на муслиманскиот свет.

Муавиак I, кој на власт во калифатот дошол по крајот на граѓанската војна, го опседнал Цариград во времето кога на чело на Византија бил Константин IV. Во почетокот, Омајадите се обиделе преку Теодосиевите ѕидини да направат пат и да го освјат гардот. Но кога заклучиле дека ѕидините на градот се доста широки и непробивливи, муслиманите решиле да го блокираат патот околу Босфорот. Сепак, кога дошла зимата, поради ниските температури, тие биле принудени да се повлечат на околу 100 километри од градот. 

Точно пред да биде градот опседнат, еден сириски христијанин по име *Калиник* или *Калиникос* од Хелиополис успеал да изуми односно создаде нов вид на оружје, кое подоцна станало познато како "грчки оган". Ова оружје било искористено во 677 година во Битката кај Сулајем, во која битка Византија успеала да му нанеси голем пораз на Арапскиот калифат во водите на Мраморно Море и опсадата од 678 година. Оваа победа на Византија придонела да се стопира инвазијата на арапите кон Европа.

Поразот може да се согледа во два фактори. Според првиот, се увидело дека градот многу тешко би можело да биде освоен преку воден пат, а според вториот, арапите биле поразени главно поради студената зима и создавањето на глад помеѓу арапската армија.

Поврзано
--------

* Византиско-арапски војни
* Цариград
* Опсада на Цариград (718)

Наводи
------

* Jonathan Harris (2007), *Constantinople: Capital of Byzantium*. Hambledon/Continuum, London. ISBN 978 1847251794
* Turnbull, Stephen (2004). *The Walls of Constantinople AD 413–1453*. Osprey Publishing. ISBN 1-84176-759-X.[*мртва врска*]
Декорациите на погребот
**Погребот на шведскиот крал Густав III** бил одржан на 14 мај 1792 година. Кралот починал на 29 март како резултат на повредите што ги добил кога бил застрелан од Јакоб Јохан Анкарстром за време на маскенбал во Кралската опера во Стокхолм на 16 март. Самиот погреб бил одржан во Ридархолмскиркан и тој бил украсен на величествен начин.

За погребот, Џозеф Мартин Краус составил погребен марш до текстот на Карл Густаф аф Леополд кој го извеле соло пејачите Каролин Милер,Франциска Стадинг,Кристофер Кристијан Карстен и Карл Стенборг, хор и оркестар од Кралската шведска опера под раководство на самиот композитор.

Користена литература
--------------------

* Леиф Ланден,Густаф III *- Во биографија*, Вахлстром и Видстранд 2004,ISBN 91-46-21000-8.

|  |  |
| --- | --- |
| Stub icon | *Оваа статија поврзана со Шведска е никулец. Можете да помогнете со тоа што ќе ја проширите.** п
* р
* у
 |
**Оптиката на фазирани строеви** (**ОФС** или *PAO* од анг. phased array optics) — технологија со која се контролира фазата на светлосните бранови што се пренесуваат или одбиваат од дводимензионална површина по пат на прилагодливи површински елементи. Ова е оптички пандан на радарот со фазиран строј. Светлосните зраци се пренасочуваат со динамичка контрола врз оптичките својства на површината на микроскопско ниво. Вака може да се менува и насоката на погледот на сензорите, притоа без употреба на подвижни делови. Опремата која го изведува ова се нарекува фазиран оптички строј (ФОС или *OPA*). Насочувањето на фазни строеви наоѓа примена во оптичките свртници кај оптоелектронски уреди, како и за насочување на ласерски зраци на микроскопско ниво.

Покрај насочување, со сложени шеми на фазна варијација можат да се добијат дифрактивни оптички елементи, како динамички виртуелни леќи, за сосредоточување или раздвојување на зраците. Динамичката варијација на фазите може да прави и холограми во вистинско време. Уредите што овозможуваат подробна упатна контрола на фазите преку две димензии се вид на просторни светлосни модулатори (ПСМ или *SLM*).
Кај нанотехнологијата, оптиката на фазирани строеви се однесува на строеви од ласери или просторни светлосни модулатори со упатни фазни и опсежни елементи помали од брановата должина на светлината. Иако ова е сè уште теоретска замисла, ваквите високорезолутивни строеви ќе овозможат крајно реалистичнни тридимензионални отцртувања на слики со динамичка холографија и без непожелни ефекти на дифракција. Предложена е примена на оваа технологија кај оружјето, вселенските комуникации и постигнување на невидливост по пат на оптичка камуфлажа.

Поврзано
--------

* Холографија
* Фазиран строј
* Просторен светлосен модулатор

Наводи
------

1. ↑  Мекманамон П.Ф. и др. (15 мај 1996). „Технологија на оптичките фазирани строеви". *Извештај од седницата на ИЕЕЕ, Примена на ласерските радари*. ИЕЕЕ. **84** (2): 99–320. Посетено на 18 февруари 2007. (англиски)
2. 1 2  Ваук Б. (1996). „Оптика на фазираните строеви". Во Б.К. Крендал (уред.). *Полекуларни претпоставки за глобалното изобилство*. MIT Press. стр. 147–160. ISBN 0262032376. Посетено на 18 февруари 2007. (англиски)

Надворешни врски
----------------

* Оптика на фазирани строеви (англиски)
**Микрочитач** е оптички инструмент кој овозможува ситниот текст од микрофилмскиот кадар да биде зголемен.

Микрочитачот е специјален апарат кој служи за да се прочитаат ситните текстови од микрофилмот, кој се евидентираат во книга, или за потреба на истражувачите. Во архивската служба евидентирањето на микрофилмуваниот архивски материјал е регулирано како задолжителен дел на евиденција и се заведува во Книгата за евидентирање со внесување на податоци како: реден број, датум, број на примопредавачот , назив на творецот и граничните години. Задолжителната евиденција на микрофилмуваниот материјал ги дава неопходните одговори , и сето тоа се врши со помош на микрочитачот.
**Микроеволуцијата** го означува распространувањето на мали измени во честотата на алелите во една популација во текот на неколку генерации, односно тоа се еволуциските промени на внатревидово ниво. Ваквите измени се случуваат поради следните процеси: мутации, природна селекција, вештачка селекција, проток на гени и генетско поместување. Овие измени водат до дивергенција на популациите од еден вид и, на крајот, до видообразба.

Популационата генетика е гранка на биологијата која дава математички апарат за изучување на микроеволуциските провеси. Еколошката генетика ја набљудува микроеволуцијата во реалноста. По правило, набљудуваните процеси на еволуцијата се примери на микроеволуција, на пример, образување на соеви од бактерии кои се отпорни на антибиотици.

Микроеволуцијата е често споредувана со макроеволуцијата, која претсатвува значителна измена во честотата на алелите на популациско ниво во рамките на голем геолошки временски интервал.

Втор поим кој се користи најчесто во микроеволуцијата е поимот видообразување или видообразба.

|  |  |
| --- | --- |
| Stub icon | *Оваа статија поврзани со еволуцијата е никулец. Можете да помогнете со тоа што ќе ја проширите.** п
* р
* у
 |
**Опструкција** бил прогресивен рок група од Скопје, активна од 1999 до 2003. Водач од група бил Владимир Петровски - Картер (вокали, гитара). Опструкција издаваат еден албум, „Систем". Две песни од албум се „Одам" и „Лет во празно". Спот е записи за Одам. Песна „Лет во празно" е издаваат од компилација „Преку таквото".

Денес, само „Лет во празно" и еден минут од спот за „Одам" се од Интернет.

Надворешни врски
----------------

* „Преку таквото" од Дискогс
* „Одам" на ЈуТјуб

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
Пурпурни бактерии во горниот дел на Колона на Виноградски.
Под името **пурпурни бактерии** се опфатени сите облигатно или факултативно фототрофни протеобактерии. Тие не образуваат монофилетска група, бидејќи опфатени се претставници од групите алфа-, бета- и гамапротеобактерии. Нивното име потекнува од фотосинтетските пигменти (бактериохлорофил и каротеноиди) кои им даваат на бактериите впечатлива пурпурна боја, обично црвеникава до црвеникаво-кафеава. Во постарата литература, името "пурпурни бактерии" се користи како синоним за сите протеобактерии. Ова денес не е честа појава.

Пурпурните бактерии секогаш вршат аноксигена фотосинтеза (што е различна од оксигената фотосинтеза кај цијанобактериите и растенијата). Најчесто пурпурните бактерии се облигатни анаероби. Тие поседуваат само еден фотосистем. Затоа, на нив им се потребни електрони чиј редокс потенцијал е понизок од тој на водата.

Се разликуваат пурпурни сулфурни бактерии и пурпурни несулфурни бактерии.

Пурпурни сулфурни бактерии
--------------------------

Оваа група се состои од двете фамилии: *Ectothiorhodospiraceae* и *Chromatiaceae*. Тие користат сулфурводород (H2S) и сулфидни јони (S2—) наместо вода како електронски дарители за редукција на CO2, што објаснува зошто не се ослободува кислород. При оксидацијата на сулфидот, се формира елементарен сулфур, кој во бактеријата дава сулфурни топчиња. Претставниците од *Ectothiorhodospiraceae* секогаш ги складираат сулфурните топчиња вонклеточно (во периплазмениот простор), додека блискиот род *Thiorhodospira* интра- и вонклеточно.

Овие бактерии се наоѓаат во води сиромашни со кислород (цели водни тела или езерски слоеви сиромашни со кислород), но и во сулфурните извори. Со оптимални количества на H2S и интензитет на светлина во одредени слоеви на водата, може да настане "цут" на пурпурните бактерии, што подразбира достигнување на најголема клеточна густина во стаништето. Некои видови археи се екстремни халофили и им даваат на езерата впечатлива црвеникава боја.

Пурпурни несулфурни бактерии
----------------------------

Овие бактерии се физиолошки многу различни. Тие припаѓаат на алфа или бетапротеобактериите и се способни за фотосинтеза, при што неколку соединенија (вклучувајќи и органски) служат како електронски дарители. Овој метаболизам може да се нарече фотохетеротрофија. Некои видови, меѓутоа, се способни да растат и во услови на недостаток од светлина, бидејќи можат да вршат ферментација или респирација. Повеќето пурпурни несулфурни бактерии можат да го врзуваат азотот.
**Политичка слобода** — весник на Македонската револуционерна социјалистичка група, кој излегувал во Софија од 6 февруари 1898 до 18 мај 1899 година (стар календар). Одговорен уредник е Димитар Влахов, а подоцна Андон Шулев. Уредници се Васил Главинов, Ст. Иванов (до број 7), В. Сираков (од број 7) и Димо Хаџи Димов. Излегува двапати месечно. Мотото му е *"Ослободувањето на Македонија е дело на самите Македонци. Преку народот за народот. Македонија на Македонците"*. Се печати во печатницата на П. Калчев. Излегуваат вкупно 12 броја.

Весникот смета дека Македонија треба да се ослободи преку револуција и нејзината иднината е во кантонизација, во која населението на секој кантон ќе може само да избира свој службен јазик на администрацијата и училиштата.

Извори
------

1. ↑  Македонска енциклопедија, МАНУ, Скопjе, 2009, стр. 1175.
Ова е календарот за *престапна година која започнува во недела*.

Овој календар е валиден за годините: 1928, 1956, 1984, 2012, 2040, 2068, 2096.

---

```
       Јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1           1  2  3  4  5              1  2  3  4
 2  3  4  5  6  7  8     6  7  8  9 10 11 12     5  6  7  8  9 10 11
 9 10 11 12 13 14 15    13 14 15 16 17 18 19    12 13 14 15 16 17 18
16 17 18 19 20 21 22    20 21 22 23 24 25 26    19 20 21 22 23 24 25
23 24 25 26 27 28 29    27 28 29                26 27 28 29 30 31
30 31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1        1  2  3  4  5  6                 1  2  3
 2  3  4  5  6  7  8     7  8  9 10 11 12 13     4  5  6  7  8  9 10
 9 10 11 12 13 14 15    14 15 16 17 18 19 20    11 12 13 14 15 16 17
16 17 18 19 20 21 22    21 22 23 24 25 26 27    18 19 20 21 22 23 24
23 24 25 26 27 28 29    28 29 30 31             25 26 27 28 29 30
30
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
                   1           1  2  3  4  5                    1  2
 2  3  4  5  6  7  8     6  7  8  9 10 11 12     3  4  5  6  7  8  9
 9 10 11 12 13 14 15    13 14 15 16 17 18 19    10 11 12 13 14 15 16
16 17 18 19 20 21 22    20 21 22 23 24 25 26    17 18 19 20 21 22 23
23 24 25 26 27 28 29    27 28 29 30 31          24 25 26 27 28 29 30
30 31
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
 1  2  3  4  5  6  7              1  2  3  4                    1  2
 8  9 10 11 12 13 14     5  6  7  8  9 10 11     3  4  5  6  7  8  9
15 16 17 18 19 20 21    12 13 14 15 16 17 18    10 11 12 13 14 15 16
22 23 24 25 26 27 28    19 20 21 22 23 24 25    17 18 19 20 21 22 23
29 30 31                26 27 28 29 30          24 25 26 27 28 29 30
                                                31
```

Поврзано
--------

* Претходна година
* Следна година
* Целогодишни календари
Паѓачки списочник со генерички ставки
**Паѓачкиот списочник** (англ. **drop-down list**) е графички контролен елемент, сличен на списочникот, што им овозможува на корисниците да изберат една вредност од списокот. Кога паѓачкиот списочник е неактивен, тој прикажува само една вредност. Кога е активен, прикажува (паѓа) список на вредности, од кои корисниците може да изберат една. Кога корисникот избере нова вредност, контролата го враќа во неговата неактивна состојба прикажувајќи ја избраната вредност. Често се користи во дизајн на графички кориснички интерфејси, вклучувајќи го и веб-дизајнот.

Погледајте и
------------

* Списочник
* Комбо списочник
* Скролбар
Босна Херцегов. Мочуриштата Хутово Блато, јуни, 2011 г. од Бранко Гламузина
***Преспански грунец (Преспанска писа)*** *(Rutilus prespensis)* е слатководна риба од фамилијата Циприниди. Оваа риба е опишана како независен вид од едно езеро на Балканот, Преспанското Езеро, кое се протега на три земји: Албанија, Грција и Северна Македонија. Се јавува во близина на бреговите и во плитки, мочурливи области на езерото

Опис и распространетост
-----------------------

Преспанскиот грунец има странично сплескано, тенко и издолжено тело покриено со крупни лушпи. Телото е релативно високо, очите релативно мали. Главата е кратка и потесна од телото. Подопашната перка е мала. Устата е мала, долна, Телото на горната страна е темно обоено, додека стомачната е посветла. Преспанскиот грунец е ендемичен вид и го населува само Преспанско Езеро и притоките.

Основни биолошки одлики
-----------------------

Половата зрелост кај машките претставници на преспанскиот грунец настапува во втората година (најчесто во третата година од животот), додека пак кај женската популација една година подоцна. Грунецот во Преспанското Езеро се мрести од мај до јуни обично на температрура на водата од 16-18 степени. Полага релативно мал број ан икра. Икрата има мал перивителусен простор. Икрата е леплива и се прилепува за подлогата. Развојот на ембрионите во јајцата трае околу една седмица. Максималната должина на преспанскиот грунец изнесува 20 см. Месното население во зависност од возраста и големината има два термини (имиња) за претставниците на овој вид. Помалите единки се нарекуваат преспански грунец, а поголемите (над 15 см) преспанска писа. Преспанскиот грунец добро го поднесува варирање на температурата на водата како и влошувањето на квалитетот на водата па затоа се среќава и во студени води на притоките на Преспанското Езеро како и во самото Езеро. Освен тоа го имаи во оние делови на езерото каде водата е со полош квалитет. Живее во мали јата, особено помладите единки, кои се среќаваат при површината на водата. Преспанскиот грунец се храни скоро со секаква храна (растителна и животинска.

Значење
-------

Преспанскиот грунец има големо стопанско значење и е доста битен за развојот на рекреативниот риболов на Преспанското Езеро.

Наводи
------

1. ↑  Crivelli, A.J. 2005. *Rutilus prespensis*[*мртва врска*]. 2006 IUCN Red List of Threatened Species. Downloaded on 19 July 2007
2. ↑  Фрез, Рене и Поли, Даниел, уред. (2006). "*Rutilus prespensis*" — FishBase. април 2006 г.
3. 1 2 3  Службен весник на Р.М. бр.145 2011 г.
**Основно училиште „Чајле"** (службено: **Основно општинско училиште „Чајле" - Чајле**; скратено: **ООУ „Чајле"**) — централно основно училиште во гостиварското село Чајле.

Местоположба
------------

Училиштето се наоѓа во средишниот дел на селото, веднаш до новата селска џамија.

Настава
-------

Во училиштето наставата се изведува на албански наставен јазик.

Галерија
--------

* Училишниот дворУчилишниот двор
* Игралиште во училишниот дворИгралиште во училишниот двор
* ВлезотВлезот

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
2. ↑  „Основни училишта". *Општина Гостивар*. Посетено на 4 март 2023.

Координати: 41°48′22″N 20°56′00″E﻿ / ﻿41.80611° СГШ; 20.93333° ИГД﻿ / 41.80611; 20.93333
**Раде Товладијац** (Улцињ, 1 август 1961) е српски автор на стрипови‎, сценарист, ликовен уметник и архитект.

Дипломирал на Архитектонскиот факултет во Белград со проектот „Небески град — Орбитална станица у Лагранжовој стационарној тачки – Л5". Со Зоран Туциќ, Вујадин Радовановиќ и Саша Живковиќ е основач на уметничката група „Баухаус 7" во 1981 година во Белград.

Поважни стрипови: „Људи за звезде" (Ју стрип магазин, 1984-1985), „Смешна страна српске стварности" (*Прес*, 2011-2012) и „Стрипформер" (*Информер*, 2013—) и илустрације Хајдук Станко, Фантом, Мандрак, Бетмен, Џејмс Бонд, Модести Блејз, Карлос Кастанеда итн.

Еден е од основачите на Здружението на стрип уметници на Србија (Удружење стрипских уметника Србије, УСУС) во 2010 година и сега претседател на здружението.

Извори
------

1. ↑  Биографија и галерија, Здружението на стрип уметници на Србија (српски)

Врски
-----

* Comics creator: Rade Tovladijac, Lambiek Comiclopedia (англиски)
* Tovladijac's "Betterfly Studio", official website, Belgrade (англиски)
Доменико Фети, *Бисер со голема вредност*, 17 век
**Парабола за бисерот** — една од кратките алегориски приказни на Исус, која ја споредува големата вредност на Небесното Царство со бисер.

Запишана е во канонското Евангелие според Матеј и во неканонското Евангелие според Тома. Овие две верзии донекаде се разликуваат. Кај Матеј, параболата за бисерот веднаш ја следи параболата за скриеното богатство, која има слична тема.

Парабола
--------

### Според Матеј

Евангелието според Матеј ги цитира следниве Исусови зборови:

> 45. Царството небесно прилега и на трговец, кој бара убави бисери;  
> 
> 46. па, штом најде едно зрно скапоцен бисер, оди и продава сè што има и го купува.
> 
> 
>  — Евангелие според Матеј, 13:45-46 

### Според Тома

Евангелието според Тома ги цитира следниве Исусови зборови:

> Царството на Отецот е како трговец кој имал залиха стока и наишол на бисер. Трговецот беше мудар. Ја продаде целата стока, и го купи само бисерот. Барајте го и вие богатството кое не пропаѓа и кое е трајно, таму каде што молецот не доаѓа да јаде, ниту црвот да уништува.
>  — Евангелие според Тома, изрека 76

Толкувања
---------

Оваа парабола обично се толкува како илустрација за големата вредност на Небесното Царство (бисерите во тоа време имале многу поголема вредност од денес ), и затоа има заедничка тема со параболата за скриеното богатство.

Скапоцениот бисер е „животна зделка" за трговецот во параболата. Меѓутоа, неговата трговија подразбира откажување од сите други добра. Затоа, оние кои не веруваат доволно во небесното царство за да ја стават целата своја иднина на него, не се достојни за царството. Во апокрифните Дела на Петар и дванаесетте апостоли, пронајдени заедно со Евангелието по Тома во библиотеката Наг Хамади, постои приказна за патувачкиот трговец со бисери за кој на крајот се открива дека е Исус.

Наводи
------

1. ↑  „Свето евангелие според Матеј". Свето писмо. Посетено на 16 јули 2022.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Исусови параболи |
| --- |
|  |
| Канонски | 
* Бисерот
* Блудниот син
* Богатиот будала
* Богатиот човек и Лазар
* Верниот слуга
* Вистинската лоза
* Големата вечера
* Градба на камен или на песок
* Двајцата должници
* Двата сина
* Десетте девојки
* Добриот пастир
* Дрвото и плодовите
* Загубената драхма
* Загубената овца
* Каколот
* Квасецот
* Книжникот
* Милостивиот Самарјанин
* Мрежата
* Немилосрдниот слуга
* Немилосрдните лозари
* Неплодната смоква
* Неправедниот настојник
* Неправедниот судија
* Ново вино во стари мевови
* Овците и козите
* Посеаното семе
* Правење сметка
* Пријателот на полноќ
* Раската и гредата
* Работниците во лозјето
* Свадбата
* Светило под поклопец
* Сејачот
* Силниот човек
* Скриеното богатство
* Споредба со смоквата
* Талантите
* Фарисејот и цариникот
* Должноста на слугата
* Синаповото зрно

 |
|  |
| Неканонски / спорни | 
* Празниот ќуп
* Убиецот на моќникот

 |

 |
**Отаде доброто и злото - Предигра на философијата на иднината** Фридрих Ниче 
**Отаде доброто и злото - Предигра на философијата на иднината** (германски: *Jenseits von Gut und Böse. Vorspiel einer Philosophie der Zukunft*) - книга на германскиот философ Фридрих Ниче од 1886 година.

Содржина
--------

Осврт кон делото
----------------

Оваа книга Ниче ја опишува како „критика на модернитетот", вклучувајќи ги и модерната наука и уметност, па дури и политиката. Откако претходо го решил афирмативниот дел од својата задача, во ова дело тој ја остварил нејзината негативна половина, т.е. преодредувањето на досегашните вредности (големата војна). Имајќи предвид дека ова дело доаѓа по „Така зборуваше Заратустра", во него тој се зафаќа со сфаќање на она најблиското околу нас.

Наводи
------

1. ↑  Фридрих Ниче, *Ecce Homo (Ево човека) – Како постајеш, шта си*. Сарајево: Издање И. Ђ. Ђурђевића, 1918, стр. 133-135.
**„Престани да мудруваш"** (англиски: *Stop making sense*) — американски документарен филм од 1984 година, во режија на Џонатан Дем. Филмот ја прикажува групата „Токинг хедс" за време на концерт. Директор на фотографијата е Џордан Кроненвет, а монтажата е дело на Лиза Деј.

Содржина
--------

На почетокот на филмот, пејачот Дејвид Брн зачекорува на празната сцена со кренати кулиси, само со акустична гитара и касетофон. Постепено, од песна во песна, нему му се придружуваат останатите членови на групата, а театарската сцена постепено се надградува. Притоа, како дел од поставката се прикажани и сценските работници, а во филмот нема интервјуа со музичарите или надворешни коментари, а нема ниту крупни кадри врз инструментите. Дури на крајот се прикажани кадри на публиката во делириум. Во текот на филмот се прикажани 16 песни на „Токинг хедс".

За филмот
---------

Инспирацијата за снимањето на филмот Дем ја добил од концертите на групата „Токинг хедс" при промовирањето на нивниот албум *Speaking in Tongues* од 1983 година. Според зборовите на Дем, „визуелнот аспект на концертот беше извонредно филмичен. Членовите на групата беа целосно внесени, харизматични и возбудливи за гледање. Имав едно чувство кое е невозможно да се опише, како да гледам еден вид приказна во која ликовите се менуваат со секоја нова песна. Беше нешто многу повеќе од прекрасен концерт. Си заминав трогнат, стимулиран и опседнат со идејата да направам филм од тоа." Подоцна, Дејвид Брн изјавил: „Вештината на Џонатан беше во тоа што успеа да го види и да го доживее концертот како дело на театарски ансамбл во кој ликовите и нивните каприци ќе ѝ се доближат на публиката, давајќи ѝ така можност да ги запознае членовите на групата како луѓе, секој со својот посебен карактер."

Во филмот, наративната градација го стимулира чувството на исчекување и возбудата од секој нареден чекор, од секоја нова песна, а гледачот е вклучен во самиот процес на создавање на перформансот. Притоа, секоја песна е третирана на посебен начин, со ново чувство и атмосфера, користејќи разни изразни средства, како: танц, пантомима, сенки, игра на светлото и видео проекции. Филмот го преиспитува и редефинира начинот на кој ги гледаме и доживуваме концертите. Едноставно, филмот останува неповторливо ремек-дело кое допрва ќе добива смисла.

Наводи
------

1. ↑  Ѓорѓи Јаневски, „Стоп мејкинг сенс (Stop making sense)", *Економија и бизнис*, година 19, број 228, јуни 2017, стр. 100-101.
2. ↑  Ѓорѓи Јаневски, „Стоп мејкинг сенс (Stop making sense)", *Економија и бизнис*, година 19, број 228, јуни 2017, стр. 100-101.
**Радмила Ѓукелиќ** е српска поетеса, родена 1965 година во Босанско Грахово.

Биографија
----------

**Радмила Ѓукелиќ** е родена во 1965 година, во Босански Грахово. Израснала во петчлено семејство со постари браќа, што подоцна влијаело на формирањето на нејзината поетска личност. Мажена е и мајка на две деца. Од 1994 година живее, работи и создава во Белград.

Поетска креативност
-------------------

Автор е на три книги поезија:

* Наместо прегратка - објавена 2004 година, во издание на КОЦ Чукарица - Белград;
* Светло во далечината - објавено во 2007 година, во издание на српската книга - Рума;
* Светилиште - објавено во 2009 година, во издание на Беокнига-Белград.

Учесник е на бројни книжевни манифестации, а меѓу позначајните се: Бранковиот круг во Сремски Карловци, Повелбата Морава во Мрчајевци, Перото на Андриќ во Вишеград, Краина бисери во Пландиште, каде што била член на жирито, Крчедински летни фестивали итн.

Нејзината поезија е објавена во голем број литературни списанија, како и во Вечерни новости.

Застапена е со антологии: С*рпска поетска плетенка*, *Песни на мајката* и други.

Нејзините песни се промовирани на радио и ТВ емисии: Глас Русија - Москва, Радио Белград, Радио Нови Сад, РТС, БНТВ итн.

Член е на Друштвото на писателите на Србија.

Награди и признанија
--------------------

Добитник е на значајни награди и признанија.

Прва награда во 2006 година на фестивалот за патриотска поезија на Здружението на потомците на воините 1912-1920 година. Двапати е наградена со награда „ Бел пердув "за поезија.

Добитник е на повеќе награди за поезија на книжевното друштво „Запис" од Горњи Милановац.

Во 2009 година ѝ била доделена Оскар Иво Андриќ, за патриотска поезија и ред други награди.

Наводи
------

1. ↑  „Miris mastila iz Andrićevog nalivpera". Архивирано од изворникот на 2016-03-04. Посетено на 2022-02-22.
2. ↑  JUBILARNI 10. FESTIVAL *KRAJIŠKI BISERI*[*мртва врска*][*мртва врска*]
3. ↑  Krčedinske letnje svetkovine
4. ↑  Srpska poetska pletenica 2[*мртва врска*][*мртва врска*]
Трагач со рашлји од XVIII век, цртеж во француска книга за суеверие.
**Радиестезија** е паранормална или парапсихолошка способност да се „измери зрачење" со помош на човечкото тело. Под радиестезија се подразбира и користење на помошни предмети како рашлји или висок за да се лоцира нешто под земјата или да се дијагностицира болест и слично. Секој радиестезист треба сам да одбере алат, кој најдобро му одговара т.е, со кој најдобро и најточно ќе изврши детекција на просторот. Значи се работи за субјективен метод на детекција. Зборот радиестезија доаѓа од францускиот јазик - *radiésthesie*.

Употреба на рашлји
------------------

Кога човекот првпат почнал да користи рашлји (гранка од дрво во форма на Y), тешко е да се каже. Се смета дека се користени во древна Кина, каде посебно школуваните царски службеници ги испитувале терените за градба на населби, за да се избегне да бидат изградени на места на кои делуваат „зли сили што носат болест и несреќа". Цивилизациите на Келтите, Етрурците, Египќаните, Персијците, Медејците и Римјаните се користеле со способностите на поединците на одредени места да пронајдат вода или да одредат здрави места на кои ќе се градат храмови и куќи. 

Во средниот век рашлјите сè повеќе почнале да се употребуваат за откривање на поземни руди. Се користеле таканаречени „самовилски рашлји", но употребата на оваа техника се сметала за вештерство. Дури во почетокот на XIX век, од овој феномен е отстранета мистичноста.

Во денешно време наместо дрвени рашлји често се користат две бакарни прачки, кои во присуство на зрачење се вкрстуваат, а во неутрално поле остануваат рамни.
Радиестезијата претставува гранка во Геобиологијата, денес се почесто се изучува и применува во секојдневието.

Употреба на висок
-----------------

Високот е најчест алат што го користат радиестезистите. Се држи во едната рака, додека другата рака служи како антена. Радиестезистот може ментално или на глас да поставува прашања и со одредено вртење на високот, ги добива одговорите кои се сведуваат на „да", „не" или „можеби" (ни да ни не).

Мерење на штетни зрачења
------------------------

Радиестезистите најчесто работат на детектирање на штетните зрачења (електромагнетни зрачења) и препорачуваат добро место за спиење. Мерењето на штетните зрачења може да се изврши на два начина: 

* директно - со помош на алатки,
* индиректно - преку реакциите на телото.

При индиректното мерење, организмот на радиестезиологот реагира преку промена на пулсот, притисокот, електричната отпорност на кожата итн. Реакциите не се со ист интензитет кај сите луѓе. Теоретски, искусен радиестезиолог може да регистрира, детектира каков било динамички образец, вибрација, т.е. енергетска информација.

Сепак, денешната наука радиестезијата ја смета за вид на шарлатанство.
Поглед на Преспанскиот крст
**Преспански крст** — крст сместен на рид над селото Подмочани, во областа Преспа. Околу крстот се наоѓа уреден простор, а самиот крст всушност е само дел од поголем комплекс, во кој влегува и новоизградената црква „Св. Петар и Павле" во Подмочани.

Крстот бил подигнат во 2000 година од страна на дарители, мештани и иселеници.

Местоположба
------------

Крстот е подигнат на ридот Горица, што се наоѓа над селото Подмочани, од каде се пружа одличен поглед на Преспанската Котлина и на Преспанското Езеро.

Градба
------

Преспанскиот крст е висок 30 и широк 30 метри. Осветлен е со 14 рефлектори и се гледа од сите страни на Преспа.

Изградбата на крстот, но и на целиот комплекс, чинела стотици илјади американски долари.

Галерија
--------

* 
* 
*

Наводи
------

1. 1 2 3 4  „„Преспанскиот крст" во Подмочани". *Македонска нација*. Посетено на 2019-02-16.

Надворешни врски
----------------

* Преспански крст на Ризницата ?

Координати: 41°1′47″N 21°3′17″E﻿ / ﻿41.02972° СГШ; 21.05472° ИГД﻿ / 41.02972; 21.05472
**Радиолаб** (англиски: **Radiolab**) е научно популарна радио емисија продуцирана од WNYC, јавна радиостаница од Њујорк, и на широко се емитувана на државните радио станиците во САД. Оваа радио емисија ширум светот е достапна како поткаст.

Водители на емисијата се Џад Абумрад (Jad Abumrad) и Роберт Крулвич (Robert Krulwich). Во емисијата се обработуваат теми од научен и филозофски карактер. Шоуто се обидува да ги направи широко достапни и разбирливи тешките теми како што се „време", „морал" и слично на пристапен и весел начин со препознатлив карактеристичен аудио продукциски стил.

Надворешни врски
----------------

* Официјална страница
* Аудио интервју со Абумрад и Крулвич на радио емисијата The Sound of Young America
* Интервју со Абумрад Архивирано на 24 април 2011 г.
**Осудено лице** е личност која починила одредена противзаконска работа (кривично дело) и за тоа од страна на судот во правната постапка правосилно осудено со законски предвидена казна.
Казната може да биде затворска казна, условна затворска казна, парична казна или некоја мерка (нпр. мерка за обавезително лечење), која судот ја изрекува како личноста ви се одвикнала од правење кривични дела и генерално рпевентивно да делува на другите да не сторат некое друго кривично дело.

Најтешка пресуда за поединец е затворската казна со која на одредено време таа личност е лишена од слобода, или поточно, му се ограничува слобода со престој во затворска установа.